open-index/open-wikipedia-markdown huggingface dataset:
ประเทศเซนต์วินเซนต์และเกรนาดีนส์ในพาราลิมปิกฤดูร้อน 2020

**ประเทศเซนต์วินเซนต์และเกรนาดีนส์** จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศเซนต์วินเซนต์และเกรนาดีนส์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา

## จำนวนผู้เข้าแข่งขัน

## ว่ายน้

## ดูเพิ่ม
* ประเทศเซนต์วินเซนต์และเกรนาดีนส์ในพาราลิมปิก
* รายชื่อผู้เชิญธงชาติเซนต์วินเซนต์และเกรนาดีนส์ในพาราลิมปิก
* รายชื่อนักกีฬาเซนต์วินเซนต์และเกรนาดีนส์ที่ได้รับเหรียญรางวัลพาราลิมปิก

## อ้างอิง

## แหล่งข้อมูลอื่น
* โตเกียว 2020 
* โตเกียว 2020 (IOC)
* คณะกรรมการพาราลิมปิกแห่งชาติญี่ปุ่น
* เว็บไซต์ทางการ


เซนต์วินเซนต์และเกรนาดีนส์
คณะกรรมการพาราลิมปิกแห่งชาติ

**คณะกรรมการพาราลิมปิกแห่งชาติ** (; **NPC**) เป็นองค์ประกอบระดับชาติของกระบวนการพาราลิมปิกทั่วโลก ภายใต้การควบคุมของคณะกรรมการพาราลิมปิกสากล (IPC) เอ็นพีซีมีหน้าที่รับผิดชอบในการจัดการมีส่วนร่วมของประชาชนในกีฬาพาราลิมปิก

กีฬาพาราลิมปิกเป็นการแข่งขันกีฬานานาชาติครั้งสำคัญที่นักกีฬาที่มีความบกพร่องทางร่างกายแข่งขันกัน ซึ่งรวมถึงนักกีฬาที่มีความบกพร่องในการเคลื่อนไหว การตัดแขนขา ตาบอด และสมองพิการ มีกีฬาพาราลิมปิกฤดูหนาวและฤดูร้อนซึ่งจัดขึ้นทันทีหลังการแข่งขันกีฬาโอลิมปิกในเมืองเจ้าภาพเดียวกัน

ณ ปี พ.ศ. 2555 มีเอ็นพีซี 174 ประเทศที่เป็นสมาชิกของไอพีซี เฉพาะเอ็นพีซีที่มีสถานะดีเท่านั้นที่สามารถส่งนักกีฬาเข้าร่วมแข่งขันในกีฬาพาราลิมปิกได้ ภายในประเทศเอ็นพีซีบางแห่งทำหน้าที่เป็นหน่วยงานกำกับดูแลระดับประเทศสำหรับกีฬาอย่างน้อยหนึ่งรายการ ในขณะที่บางประเทศทำหน้าที่เป็นสมาชิกไอพีซีที่มีหน้าที่รับผิดชอบในกีฬาพาราลิมปิกเท่านั้น

## รายชื่อ NPC แยกตามทวีป
มีห้าองค์กรระดับภูมิภาค:

## อ้างอิง
โปรเจกต์รันเวย์ไทยแลนด์

**[[โปรเจกต์รันเวย์]]ไทยแลนด์** () เป็นรายการเรียลลิตีโชว์แข่งขันการออกแบบแฟชั่นเสื้อผ้า โดยเปิดโอกาสให้ผู้ที่มีความสามารถในการออกแบบเสื้อผ้า เข้าแข่งขันออกแบบแฟชั่นเสื้อผ้าตามโจทย์หรือเงื่อนไขที่กำหนด เพื่อค้นหาสุดยอดนักออกแบบแฟชั่นเสื้อผ้า โดยบริษัท เจเคเอ็น โกลบอล มีเดีย จำกัด (มหาชน) (ปัจจุบันเปลี่ยนชื่อเป็นเจเคเอ็น โกลบอล กรุ๊ป) ได้ซื้อลิขสิทธิ์รายการนี้จากบริษัทฟรีแมนเทิลของสหรัฐ นำมาทำในรูปแบบของประเทศไทย ผลิตร่วมกับบริษัท ใจอั้น จำกัด ออกอากาศทุกวันเสาร์ เวลา 21:00 น. ทางช่องเจเคเอ็น 18 เริ่มออกอากาศครั้งแรกเมื่อวันที่ 7 พฤษภาคม พ.ศ. 2565 ดำเนินรายการโดย แอน - จักรพงษ์ จักราจุฑาธิบดิ์ และมีเมนเทอร์คือ ธรณ ชัชวาลวงศ์

## พิธีกรและเมนเทอร์

## กติกา

## ฤดูกาล
}15
|โฟล์ค-อภิสิทธิ์ เพิ่มลาภ
|เท่ห์-ทศพล เกิดแก้ว, หวีด-ภาวิต ประวัติ
|style="text-align:left" |ไอซ์-อิศเรศ กมลนาวิน, แฟร้งค์-วิเนกข์สินธุ์ แก้วผ่องศรี, หนึ่ง-ศตพล แจ่มศรี, บาส-วรพล​ สุพร, หมิว-นันท์ธีรดา สุคัมภีรานนท์, พราวแพรว-ณัฐวิกา บุญอาจ, ทาย-อนุรักษ์ มูเก็ม, ตี๋-พงศ์วิทย์ ตั้งเกียรติไพบูลย์, โจ้-คมิก สิทธิรักษ์, เต-บวรพัฒน์ พลายงาม, น้ำ-สมภพ พานิชานุรักษ์, บอส-ปณิธิ สังฆคุณ
|-
|}

## ดูเพิ่ม
* โปรเจกต์รันเวย์
* เจเคเอ็น โกลบอล กรุ๊ป
* เจเคเอ็น 18
* จักรพงษ์ จักราจุฑาธิบดิ์

## อ้างอิง

## แหล่งข้อมูลอื่น
*Facebook
*Youtube
*Instagram


ไทย
หมวดหมู่:รายการโทรทัศน์ช่อง 18
หมวดหมู่:รายการเรียลลิตีโชว์ไทยในคริสต์ทศวรรษ 2020
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2565
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2565
จักรพรรดิเฉาอู่

**จักรพรรดิเฉาอู่** (; สวรรคต มกราคม 1647) พระนามเดิม **จู อวี่เยฺว่** () พระนามทางการ **เจ้าชายแห่งถัง** () เป็นจักรพรรดิแห่งราชวงศ์หมิงใต้ ครองราชย์ตั้งแต่ค.ศ. 1646 ถึง 1647

เมื่อกองกำลังราชวงศ์ชิงยึดฝูโจวในช่วงต้นเดือนตุลาคม 1646 และปลงพระชนม์จักรพรรดิหลงอู่ พระองค์เสด็จหนีไปกวางโจวในเดือนธันวาคมตามคำชี้แนะของขุนนางระดับสูงหลายคน พระองค์ขึ้นครองบัลลังก์ราชวงศ์หมิงในกวางโจว ใช้ชื่อรัชศกว่า เฉาอู่ (紹武; พินอิน : Shàowǔ) เพียงไม่กี่วันก่อนที่เจ้าชายแห่งกุ้ย จะครองราชย์เป็นจักรพรรดิหย่งลี่

ทั้งสองพระองค์อ้างว่าเป็นผู้สืบทอดที่ถูกต้องตามกฎมณเฑียรบาลของราชวงศ์หมิง และสงครามก็ปะทุขึ้นหลังจากนั้นไม่นาน ช่วงแรกกองกำลังของจักรพรรดิเฉาอู่ได้รับชัยชนะเหนือกองกำลังของจักรพรรดิหย่งลี่ ในที่สุดสิ่งนี้นำไปสู่ความมั่นใจในจักรพรรดิเฉาอู่มากเกินไป เกิดการทุจริตและขาดการป้องกันที่ดี รัชกาลระยะเวลาเพียง 40 วันหลังจากครองราชย์ กองกำลังของราชวงศ์ชิงก็บุกกวางโจวได้สำเร็จ จักรพรรดิเฉาอู่ถูกจับในเดือนมกราคม ค.ศ. 1647 และปลงพระชนม์พระองค์เองทันที

พระบรมศพจักรพรรดิเฉาอู่ และขุนนางของพระองค์ถูกฝังในสวนเย่ว์ซิว เมืองกวางโจว

## อ้างอิง

หมวดหมู่:จักรพรรดิราชวงศ์หมิงใต้
จักรพรรดิหย่งลี่

**จักรพรรดิหย่งลี่** (; ค.ศ. 1623–1662) พระนามเดิม **จู โหย่วหลาง** เป็นจักรพรรดิพระองค์ที่ 4 และพระองค์สุดท้ายแห่งราชวงศ์หมิงใต้

จู โหย่วหลางเป็นโอรสของจู ฉางหยิ่ง (朱常瀛) พระราชโอรสพระองค์ที่เจ็ดของจักรพรรดิว่านลี่ และจักรพรรดินีเซี่ยวกังควง พระองค์สืบทอดตำแหน่งเจ้าชายแห่งกุ้ย (桂王) จากพระเชษฐาของพระองค์และใช้ชีวิตที่คลุมเครือในฐานะสมาชิกชั้นรองของราชวงศ์ที่ยิ่งใหญ่มาก จนกระทั่งการล่มสลายของปักกิ่งและการฆ่าตัวตายของจักรพรรดิฉงเจิน จักรพรรดิราชวงศ์หมิงองค์สุดท้ายในปี 1644 เนื่องจากการกบฏราชวงศ์ชุ่นของหลี่ จื้อเฉิง และจางเซี่ยนจง หลังจากที่หลี่ จื้อเฉิงยึดกรุงปักกิ่ง ผู้ได้รับประโยชน์ที่แท้จริงของการล่มสลายของราชวงศ์หมิงคือราชวงศ์ชิงซึ่งก่อตั้งโดยชาวแมนจูทางตะวันออกเฉียงเหนือของตระกูลอ้ายซินเจว๋หลัว ที่ยึดครองจีนตอนเหนือ หุบเขาแยงซีตอนล่าง และจีนตอนกลางอย่างรวดเร็ว หลังจากอู๋ ซานกุ้ยปล่อยให้ราชวงศ์ชิงผ่านกำแพงเมืองจีนเพื่อต่อสู้กับหลี่ จื้อเฉิง ลูกหลานของราชวงศ์หมิงยังคงระหกระเหินทางใต้ และจู โหย่วหลางขึ้นครองบัลลังก์เป็นจักรพรรดิหมิงใต้องค์ที่สี่โดยมีพระนามว่า จักรพรรดิหย่งลี่ ในเดือนพฤศจิกายน ค.ศ. 1646 เมื่อถึงปี ค.ศ. 1661 พระองค์ก็กลับไปยังมณฑลยูนนานและหนีไปพม่า กองทัพชิงฮั่นนำโดยอู๋ ซานกุ้ยตามพระองค์ไปที่นั่น และพระองค์ถูกประหารชีวิตในเดือนมิถุนายน 1662

## อ้างอิง

หมวดหมู่:จักรพรรดิราชวงศ์หมิงใต้
หมวดหมู่:จักรพรรดิจีนที่ถูกสำเร็จโทษ
จักรพรรดิตงอู่

**จักรพรรดิตงอู่** (;สวรรคต ค.ศ. 1649) พระนามเดิม **จู ฉางจิ้ง** () ถูกอ้างว่าเป็นจักรพรรดิแห่งราชวงศ์หมิงใต้ ชื่อรัชศกของพระองค์คือ ตงอู่ จักรพรรดิตงอู่ครองราชย์เป็นเวลาหนึ่งปีระหว่างปีค.ศ. 1648 ถึง 1649

จักรพรรดิตงอู่ทรงได้รับการสนับสนุนอย่างเต็มที่จากโคชินกา (เจิ้ง เฉิงกง) ขุนศึกที่มีชื่อเสียงและทรงอำนาจในช่วงเวลานั้น อำนาจของจักรพรรดิตงอู่และโคชินกา อยู่บริเวญมณฑลกวางตุ้งและมณฑลฝูเจี้ยน

พระองค์สวรรคตในปีค.ศ. 1649 และสืบราชบัลลังก์โดยเจ้าชายแห่งกุ้ย จักรพรรดิหย่งลี่ ตามหนังสือประวัติศาสตร์ พระองค์ไม่มีอารามนาม

## อ้างอิง

หมวดหมู่:จักรพรรดิราชวงศ์หมิงใต้
จักรพรรดิติงอู่

**จักรพรรดิติงอู่** (;ค.ศ. 1616-1664) พระนามเดิม **จู เปิ่นหลี่** () ถูกอ้างว่าเป็นจักรพรรดิพระองค์สุดท้ายแห่งราชวงศ์หมิงใต้ ทรงสืบสานตำแหน่งเจ้าชายแห่งฮั่น (韓王) ตัวตนและการดำรงอยู่ของพระองค์ยังเป็นที่ภกเถียง และโดยทั่วไปแล้วจักรพรรดิหย่งลี่ถูกมองว่าเป็นจักรพรรดิองค์สุดท้ายของราชวงศ์หมิงใต้ 

พระนามเดิมของพระองค์คือจู เปิ่นหลี่ และเขาสืบทอดตำแหน่งของพระบิดาของ เจ้าชายแห่งฮั่น ในค.ศ. 1611 ในระหว่างการทำสงครามกับหลี่ จื้อเฉิง (李自成) ในปิงเหลียง มณฑลกานซู ในค.ศ. 1643 พระองค์ถูกจับ แต่ได้รับการปล่อยตัวอย่างรวดเร็ว หลี่ จื้อเฉิงเข้าครอบครองและปล้นเมืองหลวงปักกิ่ง ราชสำนักเสื่อมโทรม และการครองราชย์จักรพรรดิฉงเจินก็จบลงด้วยการปลงพระชนม์พระองค์เอง

## อ้างอิง

หมวดหมู่:จักรพรรดิราชวงศ์หมิงใต้
สวนไทเกอร์บาล์ม

thumb|220px|สวนไทเกอร์บาล์ม (ฮ่องกง) ภาพในปี พ.ศ. 2508

**สวนไทเกอร์บาล์ม** หรือ **สวนยาหม่องตราเสือ** () เป็นสวนสาธารณะสามแห่งทั้งที่ยังคงอยู่และรื้อไปแล้วในเอเชียตะวันออก ยังเป็นที่รู้จักกันในนามสวน "ฮ้อป่าวิลลา" (Haw Par Villa Gardens) สวนยาหม่องตราเสือทั้งสามแห่งสร้างขึ้นโดยตระกูลอ๋อ (胡) ถูกสร้างขึ้นเพื่อส่งเสริมผลิตภัณฑ์ยาหม่องตราเสือที่ผลิตโดยครอบครัว

สวนเดิมตั้งอยู่ในฮ่องกง ซึ่งปัจจุบันปิดให้บริการแล้ว สวนแห่งที่สองอยู่ในสิงคโปร์ และแห่งที่สามอยู่ในมณฑลฝูเจี้ยนของจีนแผ่นดินใหญ่ ภายในสวนมีรูปปั้นและไดโอราม่าที่แสดงฉากจากนิทานพื้นบ้าน ตำนาน ประวัติศาสตร์ และภาพประกอบของลัทธิขงจื๊อในแง่มุมต่าง ๆ

## สวนไทเกอร์บาล์มตามสถานที่ต่าง ๆ

* สวนไทเกอร์บาล์ม (ฮ่องกง) – เปิดในปี พ.ศ. 2478 ปัจจุบันปิดตัวลงหลังจากการพัฒนาใหม่เป็นสวนสนุก "ฮอว์พาร์วิลล่า" ในปี พ.ศ. 2528 และเปิดเป็นที่อยู่อาศัยในปี พ.ศ. 2541 คฤหาสน์ฮอว์ปาร์พร้อมสวนส่วนตัวได้รับการอนุรักษ์ไว้เป็นพิพิธภัณฑ์
* ฮ้อป่าวิลลา (สิงคโปร์) – เปิดในปี พ.ศ. 2480 และยังคงเป็นสถานที่ท่องเที่ยว
* สวนไทเกอร์บาล์ม (ฝูเจี้ยน) – ตั้งอยู่ในเขตหย่งติ้ง มณฑลฝูเจี้ยน ประเทศจีน ก่อตั้งขึ้นเมื่อปี พ.ศ. 2489 แต่สถานที่นี้ถูกรื้อทิ้งในปี พ.ศ. 2492 และเปิดอีกครั้งในปี พ.ศ. 2537 เป็นพิพิธภัณฑ์ สวนไม่ได้รับการสร้าง

## อ้างอิง

ไทเกอร์บาล์ม
ไทยลินุกซ์เวิร์กกิงกรุ๊ป

**ไทยลินุกซ์เวิร์กกิงกรุ๊ป** (; ชื่อย่อ: TLWG) เป็นกลุ่มนักพัฒนาอาสาสมัครที่มุ่งเน้นปรับปรุงซอฟต์แวร์บนลินุกซ์ให้สามารถใช้งานภาษาไทยได้ โดยเน้นกระบวนการพัฒนาแบบแก้ไข ปรึกษาสาธารณชน และส่งกลับไปต้นน้ำ ก่อตั้งเมื่อเดือนกันยายน พ.ศ. 2541 โดยได้รับการสนับสนุนช่วงก่อตั้งจากศูนย์เทคโนโลยีอิเล็กทรอนิกส์และคอมพิวเตอร์แห่งชาติ

ต่อมา พ.ศ. 2542 กลุ่ม TLWG ได้สร้างลินุกซ์ที่ชื่อว่า MaTEL (Mandrake and Thai Extension Linux) ออกมา ซึ่งต่อมาได้ถูกเปลี่ยนชื่อและพัฒนาจนกลายเป็นลินุกซ์ทะเลในเวลาต่อมา

ปัจจุบันซอร์สโค้ดทั้งหมดของกลุ่ม TLWG ได้ย้ายจาก linux.thai.net ไปอยู่บนกิตฮับ ตั้งแต่ พ.ศ. 2559 เป็นต้นมา

## ผลงาน
ผลงานที่ TLWG เป็นผู้สร้างสรรค์ เช่น ลินุกซ์ทะเล, LibThai, SWATH, Fonts-TLWG และการปรับปรุงให้ลาเทกซ์ รองรับภาษาไทย

## อ้างอิง

## แหล่งข้อมูลอื่น
* เว็บไซต์ทางการของกลุ่ม TLWG
* GitHub ของกลุ่ม TLWG

หมวดหมู่:องค์กรวิชาชีพ
หมวดหมู่:องค์การวิทยาการคอมพิวเตอร์
สวนพระพุทธรูปลึกลับ

**สวนพระพุทธรูปลึกลับ** ( หรือเรียกอีกชื่อว่า ตานิ่ม เมจิค การ์เด้น) เป็นสวนประติมากรรมส่วนตัวบนยอดเขาป้อม หนึ่งในยอดเขาที่สูงที่สุดบนเกาะสมุย ในจังหวัดสุราษฎร์ธานี

## ประวัติ

สวนพระพุทธรูปลึกลับ เป็นกิจการส่วนตัวของ นิ่ม ทองสุข เกษตรกรสวนทุเรียน เริ่มสร้างในปี พ.ศ. 2519 เมื่ออายุ 77 ปี ​​และยังคงทำต่อไปจนกระทั่งเสียชีวิตเมื่ออายุได้ 91 ปี

## โครงสร้าง

ประกอบด้วยพระพุทธรูปหลายองค์ และประติมากรรมในแง่มุมอื่นของพุทธศาสนา จากเรื่องเล่าที่มาจากตำนานพื้นบ้านในศาสนาพุทธ รวมทั้งรูปสัตว์ รูปปั้นคู่ของพ่อแม่ของผู้ก่อตั้ง และรูปปั้นที่วาดภาพเขาและพ่อจับมือกัน 

รูปปั้นหลักในสวนนี้คือ รูปปั้นเทวดาและกลุ่มนักดนตรีจำนวนหนึ่ง ในท่านั่ง ยืน เต้นรำ และเล่นดนตรี

น้ำตกตานิ่มอยู่ภายในพื้นที่สวน

## อ้างอิง

หมวดหมู่:สวนประติมากรรมในทวีปเอเชีย
ท่าอากาศยานนานาชาติแฮมิด คาร์ไซ

**ท่าอากาศยานนานาชาติแฮมิด คาร์ไซ** (; ; ; Hamid Karzai International Airport) หรือ **HKAIA** เป็นท่าอากศยานประจำเมืองคาบูล ตั้งอยู่ห่างไป 5 กิโลเมตรจากใจกลางนครคาบูล ประเทศอัฟกานิสถาน และเป็นหนึ่งในท่าอากาศยานนานาชาติหลักของประเทศและหนึ่งในลานเครื่องบินเพื่อการทหารที่ใหญ่ที่สุด สามารถรองรับอากาศยานได้ราวร้อยลำ ชื่อเดิมของท่าอากาศยานคือ **ท่าอากาศยานนานาชาติคาบูล** (Kabul International Airport) และรู้จักในท้องถิ่นว่า **สนามบินแควจา ราวาช** (Khwaja Rawash Airport) ชื่อใหม่นั้นตั้งในปี 2014 เพื่อระลึกถึงประธานาธิบดี แฮมิด คาร์ไซ โดยการตัดสินใจของรัฐสภาและคณะรัฐบาลโดยอัชราฟ ฆานี

ท่าอากาศยานสร้างขึ้นในปี 1960 โดยวิศวรกรจากโซเวียต

## อ้างอิง

หมวดหมู่:สิ่งก่อสร้างในคาบูล
หมวดหมู่:ท่าอากาศยานในประเทศอัฟกานิสถาน
การโจมตีท่าอากาศยานในคาบูล พ.ศ. 2564

ในวันที่ 26 สิงหาคม 2021 เกิดเหตุระเบิดพลีชีพสองครั้งใกล้กับประตูแอบบีย์ของท่าอากาศยานนานาชาติแฮมิด คาร์ไซ ในคาบูล ประเทศอัฟกานิสถาน เกิดขึ้นไม่กี่ชั่วโมงหลังทางการสหรัฐประกาศแจ้งให้พลเมืองของสหรัฐด้านนอกท่าอากาศยานให้เดินทางออกไปจากบริเวณทันทีเนื่องจากภัยก่อการร้ายที่อาจเกิดขึ้น เหตุระเบิดส่งผลให้มีผู้เสียชีวิตแล้วอย่างน้อย 182 ราย ในจำนวนนี้มากกว่า 10 รายเป็นเจ้าหน้าที่กองทัพสหรัฐ ถือเป็นครั้งแรกที่สมาชิกกองทัพสหรัฐเสียชีวิตในอัฟกานิสถานนับตั้งแต่กุมภาพันธ์ 2020

## อ้างอิง

หมวดหมู่:คาบูล
หมวดหมู่:ประเทศอัฟกานิสถานในปี พ.ศ. 2564
หมวดหมู่:เหตุระเบิดในประเทศอัฟกานิสถาน
หมวดหมู่:การโจมตีท่าอากาศยาน
ตำบลบางเตย

**ตำบลบางเตย** สามารถหมายถึงตำบลที่มีชื่อเดียวกันนี้จำนวน 5 แห่ง ในอำเภอและจังหวัดต่าง ๆ คือ
*ตำบลบางเตย อำเภอเมืองฉะเชิงเทรา จังหวัดฉะเชิงเทรา
*ตำบลบางเตย อำเภอสามพราน จังหวัดนครปฐม
*ตำบลบางเตย อำเภอสามโคก จังหวัดปทุมธานี
*ตำบลบางเตย อำเภอบ้านสร้าง จังหวัดปราจีนบุรี
*ตำบลบางเตย อำเภอเมืองพังงา จังหวัดพังงา
ประเทศซีเรียในพาราลิมปิกฤดูร้อน 2020

**ประเทศซีเรีย** จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศซีเรียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา

## จำนวนผู้เข้าแข่งขัน

## กรีฑา

## ดูเพิ่ม
* ประเทศซีเรียในพาราลิมปิก
* รายชื่อผู้เชิญธงชาติซีเรียในพาราลิมปิก
* รายชื่อนักกีฬาซีเรียที่ได้รับเหรียญรางวัลพาราลิมปิก

## อ้างอิง

## แหล่งข้อมูลอื่น
* โตเกียว 2020 
* โตเกียว 2020 (IOC)
* คณะกรรมการพาราลิมปิกแห่งชาติญี่ปุ่น
* เว็บไซต์ทางการ


ซีเรีย
อาร์มาญัก

thumb|350px|อาร์มาญัก

**อาร์มาญัก** (, )  เป็นเครื่องดื่มแอลกอฮอล์ประเภทบรั่นดีชนิดพิเศษที่ถูกผลิตขึ้นในภูมิภาคอาร์มาญักในเมืองกัสกอญ ทางตะวันตกเฉียงใต้ของฝรั่งเศส มันถูกกลั่นจากไวน์ที่มักจะทำมาจากการผสมผสานองุ่นพันธุ์ต่าง ๆ รวมทั้ง Baco 22A, Colombard, Folle blanche และ Ugni blanc ตามแบบแผนโดยการใช้การกลั่นอย่างต่อเนื่องภายในครั้งเดียว (column still) มากกว่าหม้อกลั่นที่ใช้ในการผลิตคอนญัก ซึ่งทำมาจากองุ่นพันธุ์ Ugni blanc เท่านั้น สุราที่ได้จะถูกบ่มเอาไว้ในถังไม้โอ๊คก่อนที่จะถูกปล่อยออกไป การผลิตนั้นอยู่ภายใต้การดูแลของ the Institut national de l'origine et de la qualité (INAO) และ the Bureau National Interprofessionel de l'Armagnac (BNIA)

อาร์มาญักเป็นหนึ่งในพื้นที่แรกในฝรั่งเศสที่เริ่มกลั่นสุรา แต่ปริมาณการผลิตโดยรวมนั้นน้อยกว่าการผลิตคอนญัก และเป็นที่รู้จักกันน้อยจากภายนอกยุโรป นอกจากนี้ ส่วนใหญ่การผลิตและจำหน่ายโดยผู้ผลิตรายย่อย ในขณะที่การผลิตคอนญักถูกครอบงำโดยยี่ห้อดัง ๆ โดยเฉพาะอย่างยิ่ง ได้แก่ Courvoisier (มี Beam Suntory เป็นเจ้าของ) Hennessy (LVMH) Martell (Pernod Ricard) และ Rémy Martin (Rémy Cointreau)

หมวดหมู่:สุรา
หมวดหมู่:เครื่องดื่มแอลกอฮอล์ฝรั่งเศส
สตีเฟน การากัปปา และหลุยส์ เอปโปลีโต

thumb|250px|สตีเฟน การากัปปา (ซ้าย) และหลุยส์ เอปโปลีโต

**สตีเฟน การากัปปา** () และ**หลุยส์ เอปโปลีโต** () เป็นอดีตนักสืบของกรมตำรวจนครนิวยอร์ก (NYPD) ซึ่งทำงานในนามของห้าตระกูลของอเมริกันมาเฟีย โดยเฉพาะตระกูลอาชญากรรมลุชเชเซ และกัมบีโน ในขณะที่พวกเขาทำกิจกรรมที่ผิดกฎหมายต่าง ๆ ทั้งสองกลายเป็นที่รู้จักในนาม "**มาเฟียตำรวจ**" โดย ค.ศ. 2006 พวกเขาถูกตัดสินว่ามีความผิดฐานการฉ้อโกงการใช้แรงงาน, การกรรโชก, สารเสพติด, การพนันที่ผิดกฎหมาย, การขัดขวางกระบวนการยุติธรรม, การฆาตกรรมแปดครั้ง และการสมรู้ร่วมคิดในคดีฆาตกรรม ซึ่งเป็นข้อหาที่เกิดจากช่วงคริสต์ทศวรรษ 1980 และต้นคริสต์ทศวรรษ 1990 ในนครนิวยอร์ก รวมทั้งในคริสต์ทศวรรษ 2000 ในลาสเวกัส ทั้งคู่ถูกตัดสินว่ามีความผิดใน ค.ศ. 2006 และถูกตัดสินจำคุกตลอดชีวิตใน ค.ศ. 2009

## อ่านเพิ่ม
* 
* 
* 

## อ้างอิง

## แหล่งข้อมูลอื่น
* New York Daily News article relating to the arrests, 2005.
* Transcript of the indictment against both men , courtesy of ISPN.org, 2005.
* Report of conviction, BBC, 2006.
* "Mafia Cops Facing Life in Prison", AP, June 5, 2006.
* 60 Minutes, 2006.
* 

หมวดหมู่:ตำรวจนักสืบชาวอเมริกัน
หมวดหมู่:บุคคลจากบรุกลิน
หมวดหมู่:ตำรวจอเมริกันที่ถูกตัดสินว่ากระทำความผิดฐานฆาตกรรม
หมวดหมู่:ตำรวจที่ถูกตัดสินว่ากระทำความผิดฐานฉ้อโกง
หมวดหมู่:คู่หูอาชญากร
ปลาฉลามจมูกขาว

**ฉลามจมูกขาว** (, ) เป็นสปีชีส์ของปลาฉลามในวงศ์ปลาฉลามครีบดำ และเป็นสปีชีส์เดียวในสกุลปลาฉลามจมูกขาว พบในน่านน้ำเขตร้อนของมหาสมุทรแปซิฟิกตะวันออกระหว่างละติจูด 31 องศาเหนือและ 18 องศาใต้ ระหว่างความลึก 15 ถึง 200 ม. สามารถเติบโตได้ยาวถึง 1.5 ม. ฉลามจมูกขาวออกลูกเป็นตัว ครอกหนึ่งมี 5 ตัว ขนาดแรกเกิดประมาณ 53 ซม.

## ระเบียงภาพ

ไฟล์:Nasolamia velox jaws.jpg|ขากรรไกร
ไฟล์:Nasolamia velox upper teeth.jpg|ฟันบน
ไฟล์:Nasolamia velox lower teeth.jpg|ฟันล่าง


## อ้างอิง

หมวดหมู่:ปลาฉลาม
หมวดหมู่:วงศ์ปลาฉลามครีบดำ
อัลญาบรียะฮ์

**อัลญาบรียะฮ์** () เป็นหมู่บ้านในแคว้นมะดีนะฮ์ ประเทศซาอุดีอาระเบีย

## อ้างอิง
เกรอช

**เกรอช** () เป็นเมืองและเมืองหลักในเทศมณฑลเกรอช จังหวัดฟอร์ส ประเทศอิหร่าน จากสำมะโน พ.ศ. 2559 เมืองนี้มีประชากร 34,469 คนใน 10,207 ครัวเรือน

## อ้างอิง

## แหล่งข้อมูลอื่น
*Gerash.com
*Gerash.info 

หมวดหมู่:เมืองในจังหวัดฟอร์ส
อำเภอกลาง (เทศมณฑลเกรอช)

**อำเภอกลางแห่งเทศมณฑลเกรอช** () เป็นอำเภอในเทศมณฑลเกรอช จังหวัดฟอร์ส ประเทศอิหร่าน จากสำมะโน พ.ศ. 2559 อำเภอนี้มีประชากร 46,878 คนใน 13,136 ครัวเรือน อำเภอนี้มีเมืองเพียงเมืองเดียวคือเกรอช และ 2 ตำบลคือ ตำบลเฟดอฆและตำบลแฆลีลี

## อ้างอิง
ญะฮ์มี

**ญะฮ์มี** () เป็นศัพท์ที่มีความหมายเชิงดูหมิ่นที่นักวิชาการอิสลามยุคแรกใช้กล่าวถึงผู้ติดตามของญะฮม์ อิบน์ ศ็อฟวาน (เสียชีวิตใน ฮ.ศ. 128/ ค.ศ. 746) มัซฮับทั้งสี่ปฏิเสธแนวคิดของญะฮ์มี และอะฮ์มัด อิบน์ ฮันบัล อิหม่ามคนที่ 4 ถูกผู้นำมุสลิมเบียดเบียนจากการที่ท่านไม่ยอมรับแนวคิดญะฮ์มี

## ตัวแทน
ญะฮม์ อิบน์ ศ็อฟวาน เกิดที่ซามาร์กันต์ ตอนแรกอาศัยที่เตร์มึส และต่อมาที่อัลกูฟะฮ์ที่ซึ่งเขาพบกับญัด อิบน์ ดิรฮัม ผู้กลายเป็นผู้ติดตามและนักเทศน์แนวคิดนี้ หลังกลับมายังบ้านเกิดแล้ว เขามีส่วนในการก่อกำเริบต่อผู้ว่าอุมัยยะฮ์แห่งโฆรอซอน จนถูกจับและประหารชีวิตที่เมร์ว หนึ่งในบรรดานักเทศน์ *ญะฮ์มี* ที่โด่งดังได้แก่บิชเราะฮ์ อัลมะรีซี (เสียชีวิตใน ค.ศ. 833) ในช่วงต้นคริสต์ศตวรรษที่ 9 กลุ่มญะฮ์มีปฏิบัติการในแนฮอแวนด์ แต่บางส่วนถูกบังคับให้ยอมรับคำสอนของอัชอะรี

## ความเชื่อ
มุมมองหลายอย่างของญะฮ์มีถูกฝ่ายซุนนีมองว่านอกรีต และบางส่วนถึงขั้นถูกขับไล่ออกจากสังคมอิสลามโดยทั่วไป ดังนั้น กลุ่มญะฮ์มีจึงปฏิเสธพระนามและคุณลักษณะของอัลลอฮ์ ซึ่งเป็นการศรัทธาที่สำคัญของหลักคำสอนของมุสลิมสายดั้งเดิม ในปัญหาการตีความแนวคิด "อีมาน"  กลุ่มญะฮ์มีมีความคล้ายกับอัลมุรญิอะฮ์ และโต้แย้งว่าความศรัทธาเป็นความรู้ของอัลลอฮ์เท่านั้น และความไม่ศรัทธาเป็นความโง่เขลาของพระองค์ พวกเขายังถือว่าสวรรค์และนรกจะหายไปไม่ช้าก็เร็ว ซึ่งขัดแย้งทั้งในกุรอานและซุนนะฮ์ของศาสดามุฮัมมัด

ในหลักการพรหมลิขิต กลุ่มญะฮ์มียึดมั่นว่าบุคคลไม่มีเจตจำนงเสรีและถูกบังคับให้กระทำเช่นนั้น และตั้งคำถามถึงความเป็นธรรมชาติของอัลลอฮ์ กลุ่มญะฮ์มีเป็นพวกสรรพเทวนิยม และกล่าวว่าพระองค์มีอยู่ทุกที่และอาศัยอยู่ในสิ่งมีชีวิตทุกชนิด นอกจากนี้ พวกเขายังปฏิเสธความเป็นไปได้ที่มุสลิมที่มีธรรมะจะได้พบอัลลอฮ์ในสวรรค์

## อ้างอิง
วัดโพหวาย

**วัดโพหวาย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกุ้ง อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ 6 ไร่ 

วัดโพหวายตั้งวัดเมื่อวันที่ 26 มีนาคม พ.ศ. 2528 ได้รับพระราชทานวิสุงคามสีมา เมื่อวันที่ 18 มกราคม พ.ศ. 2531 เขตวิสุงคามสีมา กว้าง 40 เมตร ยาว 60 เมตร ปัจจุบันพระครูศรีโพธยาภรณ์ (สุจินต์ สุจิณฺโณ ป.ธ.6) ดำรงตำแหน่งเจ้าอาวาส

อาคารเสนาสนะที่สำคัญ ได้แก่ อุโบสถ กว้าง 8 เมตร ยาว 23 เมตร ภายในประดิษฐานพระประธาน ปางมารวิชัย ขนาดหน้าตักกว้าง 74 นิ้ว สูง 135 นิ้ว สร้างเมื่อ พ.ศ. 2539 ศาลาการเปรียญ กว้าง 14 เมตร ยาว 24 เมตร สร้างเมื่อ พ.ศ. 2538 เป็นอาคารทรงไทย ภายในประดิษฐานพระประธานประจำศาลาการเปรียญ ปางมารวิชัย ขนาดหน้าตัก กว้าง 42 นิ้ว สูง 59 นิ้ว สร้างเมื่อ พ.ศ. 2530 กุฏิสงฆ์ จำนวน 15 หลัง เป็นอาคารไม้ 10 หลัง และตึก 5 หลัง วิหาร กว้าง 3 เมตร ยาว 5 เมตร ศาลาอเนกประสงค์ กว้าง 20 เมตร ยาว 23 เมตร ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็กฌาปนสถาน และหอระฆัง 

## รายนามเจ้าอาวาส
* พระครูนิกรธรรมานันท์ พ.ศ. 2518–2522
* พระอธิการเชย จนฺโทภาโส พ.ศ.2522–2532
* พระอธิการสุทิน ปริสุทโธ พ.ศ. 2532–2545
* พระครูศรีโพธยาภรณ์ (สุจินต์ สุจิณฺโณ ป.ธ.6) พ.ศ. 2546–

## อ้างอิง

โพหวาย
เทศมณฑลเกรอช

**เกรอช** () เป็นเทศมณฑลในจังหวัดฟอร์ส ประเทศอิหร่าน โดยมีเกรอชเป็นเมืองหลัก จากสำมะโน พ.ศ. 2549 เทศมณฑลนี้มีประชากร 39,348 คนใน 8,734 ครัวเรือน เทศมณฑลนี้แบ่งออกเป็น 2 อำเภอ คือ อำเภอกลางและอำเภอแอแรด และมี 2 เมือง คือ เกรอชและแอแรด

## อ้างอิง

## แหล่งข้อมูลอื่น
ปลาฉลามครีบกว้าง

**ปลาฉลามครีบกว้าง** () เป็นสกุลของฉลามในวงศ์ปลาฉลามครีบดำ พบได้ในมหาสมุทรอินเดียและมหาสมุทรแปซิฟิก มีอยู่ 2 สปีชีส์ ซึ่งเคยถูกพิจารณาว่าเป็นสปีชีส์เดียวกัน อย่างไรก็ตามที่ผ่านมาการศึกษาอนุกรมวิธานได้พบว่า ประชากรในมหาสมุทรแปซิฟิกนั้นแยกออกเป็น 2 สปีชีส์

## สปีชีส์
ปัจจุบันค้นพบ 2 สปีชีส์ในสกุลนี้ ได้แก่

* *[[Lamiopsis temminckii]]* (J. P. Müller & Henle, 1839) (ฉลามครีบกว้าง) 
* *[[Lamiopsis tephrodes]]* (Fowler, 1905) (ฉลามครีบกว้างเบอร์เนียว)

## อ้างอิง

หมวดหมู่:ปลาฉลาม
หมวดหมู่:ปลาน้ำเค็ม
หมวดหมู่:วงศ์ปลาฉลามครีบดำ
ประเทศอุซเบกิสถานในพาราลิมปิกฤดูร้อน 2020

**ประเทศอุซเบกิสถาน** จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศอุซเบกิสถานได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 44 คน เข้าร่วมการแข่งขันใน 8 ชนิดกีฬา

## จำนวนผู้เข้าแข่งขัน

## เทควันโด

## ดูเพิ่ม
* ประเทศอุซเบกิสถานในพาราลิมปิก
* รายชื่อผู้เชิญธงชาติอุซเบกิสถานในพาราลิมปิก
* รายชื่อนักกีฬาอุซเบกิสถานที่ได้รับเหรียญรางวัลพาราลิมปิก

## อ้างอิง

## แหล่งข้อมูลอื่น
* โตเกียว 2020 
* โตเกียว 2020 (IOC)
* คณะกรรมการพาราลิมปิกแห่งชาติญี่ปุ่น
* เว็บไซต์ทางการ


อุซเบกิสถาน
วัดโพธิ์ (จังหวัดสุราษฎร์ธานี)

**วัดโพธิ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใต้ อำเภอเกาะพะงัน จังหวัดสุราษฎร์ธานี 

วัดโพธิ์ตั้งวัดเมื่อ พ.ศ. 2184 ได้รับพระราชทานวิสุงคามสีมาเมื่อ พ.ศ. 2324 ถึงกระนั้นก็มีเรื่องเล่าว่าวัดได้สร้างขึ้นปลายสมัยอยุธยาหรือสมัยกรุงธนบุรี ผู้สร้างคือนายสำเภา ชาวเมืองไชยา ผู้มาประกอบอาชีพต่อเรือ ทำสวนมะพร้าวและทำน้ำตาลขายที่เกาะพงัน ซึ่งเคยบริจาคเงินสร้างกุฏิให้วัดใน โดยลูกชายนายสำเภาเป็นผู้สร้างวัดหลังการเสียชีวิตของนายสำเภา โดยตั้งชื่อวัดว่า **วัดสำเภาทอง** ตามชื่อบิดา เมื่อพ่อท่านโพธิ์เป็นเจ้าอาวาส ทำให้เกิดเรียกขานชื่อวัดว่า **วัดพ่อท่านโพธิ์** เวลาผ่านไปชื่อนี้ก็กร่อนจนเหลือเพียง "วัดโพธิ์"

วัดโพธิ์มีความเจริญรุ่งเรืองในสมัยพ่อท่านหมื่นและพ่อท่านขวัญเป็นเจ้าอาวาส พ่อท่านหมื่นเป็นพระอุปัชฌาย์และเป็นพระสังฆาธิการระดับผู้นำของเมืองพงัน มีชีวิตอยู่ราวปลายสมัยรัชกาลที่ 3 จนราว พ.ศ. 2449 พ่อท่านขวัญมรณภาพ ไม่มีเจ้าอาวาสสืบต่อมาจึงกลายเป็นวัดร้างอยู่ระยะหนึ่ง ต่อมาได้มีพระภิกษุมาจำพรรษาอีก ปัจจุบันเป็นวัดประจำหมู่บ้านตรงข้ามวัดโพธิ์เป็นศูนย์อบสมุนไพรเพื่อสุขภาพ

## อ้างอิง

โพธิ์
ญับรียะฮ์

**ญับรียะฮ์** () เป็นสำนักปรัชญาอิสลามช่วงต้นที่มีฐานความเชื่อว่ามนุษย์ถูกควบคุมโดยพรหมลิขิต ไม่มีทางเลือกหรือเจตจำนงเสรี สำนักญับรียะฮ์เริ่มก่อตั้งที่บัสราในสมัยราชวงศ์อุมัยยะฮ์ ตัวแทนแรกของสำนักนี้คือ อัลญะอด์ อิบน์ ดิรฮัม (ถูกประหารชีวิตใน ค.ศ. 724)

คำว่าญับรียะฮ์ถือเป็นศัพท์ที่มีความหมายเชิงดูหมิ่นที่ใช้ในกลุ่มอิสลามต่าง ๆ ที่พวกเขาถือว่าผิด ดังนั้นจึงไม่ใช่สำนักเทววิทยาใดเฉพาะเจาะจง โดยกลุ่มอัชอะรีใช้คำนี้ไว้สื่อถึงผู้ติดตามของญะฮม์ อิบน์ ศ็อฟวาน (เสียชีวิตใน ค.ศ. 746) ในขณะที่อัลมุอ์ตะซิละฮ์ถือว่ากลุ่มอัชอะรีเป็นญับรียะฮ์ เพราะตามความเห็นของตน พวกเขาปฏิเสธหลักการดั้งเดิมของเจตจำนงเสรี และชีอะฮ์ใช้คำนี้สื่อถึงอัชอะรีกับฮันบะลี

## ดูเพิ่ม
*เกาะดะรียะฮ์

## อ้างอิง
วัดเทพกระษัตรี

**วัดเทพกระษัตรี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเทพกระษัตรี อำเภอถลาง จังหวัดภูเก็ต มีที่ดินตั้งวัดเนื้อที่ 11 ไร่ 2 งาน 80 ตารางวา มีที่ธรณีสงฆ์ 3 แปลง เนื้อที่ 84 ไร่ 3 งาน 47 ตารางวา

วัดเทพกระษัตรีเป็นวัดแรกที่สร้างขึ้นในจังหวัดภูเก็ต สร้างประมาณ พ.ศ. 2019 เดิมชื่อ **วัดดอน** หรือ **วัดบ้านดอน** ตามชื่อหมู่บ้านของท้าวเทพกระษัตรีและท้าวศรีสุนทร ได้รับพระราชทานวิสุงคามสีมาเมื่อ พ.ศ. 2075 ครั้นสมัยพระบาทสมเด็จพระพุทธยอดฟ้าจุฬาโลกมหาราช เมื่อท้าวเทพกระษัตรีมีชัยชนะต่อข้าศึก ท่านก็ได้สร้างวัดนี้ขึ้น ซึ่งต่อมาเปลี่ยนชื่อมาเป็น "วัดเทพกระษัตรี" เพื่อเป็นอนุสรณ์แด่ท้าวเทพกระษัตรีผู้สร้างวัดนี้ วัดนี้อยู่ห่างจากบ้านเดิมของท้าวเทพกระษัตรีประมาณ 15 เส้น

อาคารเสนาสนะทีสำคัญ ได้แก่ อุโบสถหลังเก่า สร้างเมื่อ พ.ศ. 2414 หลังคากระเบื้อง มีช่อฟ้าใบระกาประดับอยู่มุมทั้งสี่ด้าน หน้าบันมีภาพจิตรกรรม พื้นอุโบสถปูด้วยหิน เมื่อได้ต่อเติมด้านหลังของอุโบสถ ได้อัญเชิญพระพุทธรูปไว้อีกด้านหนึ่งของโบสถ์ และยังประดิษฐานพระพุทธรูปโบราณกว่า 10 องค์ มีพระพุทธรูปไสยาสน์ขนาดใหญ่ หอระฆังหลังคาสร้างด้วยซิเมนต์ กุฏิทรงไทย มีอายุประมาณ 100 ปี หลังคามุงด้วยสังกะสี ฝากั้นด้วยไม้กระดานใต้ถุนสูง 150 ซม. มีสภาพชำรุดไป ศาลาการเปรียญหลังคากระเบื้อง ยกเป็นช่อฟ้าใบระกา 

## อ้างอิง

เทพกระษัตรี
หมวดหมู่:สถานที่ที่ตั้งชื่อตามนามของบุคคลสำคัญของไทย
หมวดหมู่:ท้าวเทพกระษัตรีและท้าวศรีสุนทร
เกรอช (จังหวัดเคร์มอน)

**เกรอช** () เป็นหมู่บ้านในตำบลแรเมชก์ อำเภอชอฮ์ดอดโฆดอ เทศมณฑลแกลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 51 คนใน 13 ครัวเรือน

## อ้างอิง

หมวดหมู่:หมู่บ้านในประเทศอิหร่าน
วัดสุวรรณคีรีเขต

**วัดสุวรรณคีรีเขต** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะรน อำเภอเมืองภูเก็ต จังหวัดภูเก็ต มีที่ดินตั้งวัดเนื้อที่ 9 ไร่ 2 งาน 93.10 ตารางวา มีที่ธรณีสงฆ์ 6 แปลง เนื้อที่ 24 ไร่ 2 งาน 57.40 ตารางวา 

วัดสุวรรณคีรีเขตตั้งวัดเมื่อ พ.ศ. 2452 เดิมชื่อ **วัดกะรน** ตามชื่อบ้าน ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 เขตวิสุงคามสีมากว้าง 40 เมตร ยาว 60 เมตร ในด้านการศึกษาทางวัดเปิดสอนพระปริยัติธรรมเริ่มมาตั้งแต่ พ.ศ. 2523 เปิดโรงเรียนสอนเด็กก่อนเกณฑ์เมื่อ พ.ศ. 2526 

อาคารเสนาสนะที่สำคัญ ได้แก่ อุโบสถกว้าง 40 เมตร ยาว 60 เมตร  บานประตู และหน้าต่างทุกบาน แกะสลักเป็นเรื่องราวเกี่ยวกับ พุทธประวัติและทศชาติชาดก ศาลาการเปรียญกว้าง 16 เมตร ยาว 25 เมตร สร้าง พ.ศ. 2515 และกุฏิสงฆ์จำนวน 4 หลัง ส่วนมากเสาหล่อด้วยคอนกรีตเครื่องบนเป็นไม้ ปูชนียวัตถุ ได้แก่ พระพุทธรูปในอุโบสถ 3 องค์ ที่ศาลาการเปรียญจำนวน 17 องค์  พระเชียงแสน พระสุโขทัย และพระนารายณ์ทรงโคประดิษฐานอยู่ที่กุฏิหลังใหญ่ ในช่วงเดือนกุมภาพันธ์ถึงเดือนมีนาคมของทุกปี วัดมีการจัดงานเฉลิมฉลองที่ยิ่งใหญ่ คือ งานปิดทองพระนารายณ์

## อ้างอิง

สุวรรณคีรีเขต
นิโอ

**นิโอ** () เป็นคำเรียกผู้พิทักษ์ที่โกรธเกรี้ยวสององค์ประจำพระโคตมพุทธเจ้า ปรากฏตั้งอยู่ที่ทางเข้าของพุทธศาสตรสถานในศาสนาพุทธแบบเอเชียตะวันออก นิโอถือเป็นพระโพธิสัตว์วัชรปาณีในรูปธรรมปาละตามคติของมหายาน ในคัมภีร์เช่นพระสูตรบาลีและอัมพัฏฐสูตร ระบุว่านิโอเดินทางไปควบคู่กับพระโคตมพุทธเจ้าเพื่อปกป้องพระพุทธองค์ บ้างระบุว่าเป็นปางของพระโพธิสัตว์มหัสฐมปรปตา

## อ้างอิง

หมวดหมู่:สถาปัตยกรรมพุทธ
หมวดหมู่:ศาสนาพุทธในประเทศญี่ปุ่น
หมวดหมู่:เทพเจ้าจีน
หมวดหมู่:ทวารบาล
หมวดหมู่:เทวดาในศาสนาพุทธ
หมวดหมู่:เทพเจ้าญี่ปุ่น
หมวดหมู่:พระโพธิสัตว์
เอ็งกู

**เอ็งกู** (; ค.ศ. 1632–1695) เป็นภิกษุ, กวี และประติมากรชาวญี่ปุ่น มีช่วงชีวิตอยู่ในยุคเอโดะตอนต้น เป็นชาวแคว้นมิโนะ (ปัจจุบันคือจังหวัดกิฟุ) เป็นที่รู้จักในฐานะผู้แกะสลักพระพุทธรูปไม้จำนวนราว 120,000 องค์ ส่วนใหญ่ทำบึ้นเพื่อเป็นค่าตอบแทนสำหรับการอยู่อาศัยตามอารามต่าง ๆ ในญี่ปุ่น

รู้ปปั้นไม้เหล่านี้มีรูปร่างที่แตกต่างกันทั้งหมด ส่วนใหญ่แกะสลักอย่างหยาบจากซากไม้หรือตอไม้ บางส่วนทำเพื่อมอบให้แก่ครอบครัวที่กำลังเศร้าโศกจากการสูญเสีย หรือแม้แต่ไว้กับศพเพื่อนำทางไปสู่ชีวิตหลังความตาย ปัจจุบันพบรูปปั้นไม้นี้กระจัดกระจายไปทั่วญี่ปุ่น ส่วนใหญ่อยู่ในฮิดะและกิฟุ นอกจากงานแกะสลักแล้วยังพบกวีนิพนธ์อีกกว่า 1,500 ชิ้นที่เอ็งกูประพันธ์

## ดูเพิ่ม

* พิพิธภัณฑ์เอ็งกู

## อ้างอิง
* Alphen, Jan Van [et al.] Enku 1632-1695. Timeless Images from 17th Century Japan. Antwerpen, Etnografisch Museum., 1999, 192pp., 9 essays, very richly illustrated
* Skinner, Julian Daizan and Hayashi, Sumiko: In Heaven's River: Poems and Carvings of Mountain-Monk Enku. Zenways Press, 2015, poems and photos of Enku
* Tanahashi, Kazuaki. Enku: Sculptor of a Hundred Buddhas. Shambhala Publications, 1991. 122pp.

## แหล่งข้อมูลอื่น
*Enkū
*Enku Buddha, Konan City
*Enku Life to Live, Documentary on the life of Enku
*http://www.tendai-jimon.jp/index.html, the Tendai Jimonshu

หมวดหมู่:บุคคลจากจังหวัดกิฟุ
ขนมปังและละครสัตว์

"**ขนมปังและละครสัตว์**" (, หรือ **ขนมปังและการละเล่น** (); จาก) เป็นนามนัยที่สื่อถึงการจำยอมสละแบบผิวเผิน ซึ่งมักยกให้กับยูเวนัล กวีโรมันในช่วงปลายคริสต์ศตวรรษแรกถึงต้นคริสต์ศตวรรษที่ 2 และมักถูกใช้ในเนื้อหาทางวัฒนธรรม โดยเฉพาะด้านการเมือง

ในด้านการเมือง ประโยคนี้หมายถึงการสร้างความยอมรับจากสาธารณะชน โดยไม่ใช้ด้วยวิธีการบริการสาธารณะหรือนโยบายสาธารณะ แต่ด้วยนันทนาการ ความบันเทิง หรือตอบสนองความต้องการหรือฐานความพอใจของประชาชนโดยเร่งด่วนที่สุด &mdash; โดยการให้สิ่งบรรเทา: เช่น อาหาร (ขนมปัง) หรือความบันเทิง (ละครสัตว์)

ยูเวนัล ผู้ริเริ่มคำนี้ ใช้วลีนี้ไปประณาม "ความเห็นแก่ตัว" ของผู้คนทั่วไปและการละเลยต่อความกังวลที่จะแผ่ขยายมากกว่าเดิม วลีนี้กล่าวโดยนัยว่า การพังทลายหรือความไม่รู้ในหน้าที่พลเมืองของประชาชนต้องมาก่อน

## อ้างอิง

## ข้อมูล
*Potter, D. and D. Mattingly, Life, Death, and Entertainment in the Roman Empire. Ann Arbor (1999).
*Rickman, G., The Corn Supply of Ancient Rome Oxford (1980).

## อ่านเพิ่ม

*Juvenal's 16 "Satires" in Latin, at The Latin Library
*Juvenal's first 3 "Satires" in English
เบอร์กัตละฮ์ยังดีเปอร์ตวนเบอซาร์เนอเกอรีเซิมบีลัน

**เบอร์กัตละฮ์ยังดีเปอร์ตวนเบอซาร์เนอเกอรีเซิมบีลัน** () เป็นเพลงประจำรัฐเนอเกอรีเซิมบีลัน ซึ่งประพันธ์โดยแอนดรูว์ แคลเดอคอตต์ (ค.ศ. 1884&ndash;1951) กับเนื้อร้องโดยซาการียา มัมบัง และถูกใช้โดยผู้นำในตอนนั้น ตวนกู มูฮัมมัด

องค์ประกอบเพลงที่จัดเรียงใหม่ ซึ่งบันทึกเสียงจากฟิลฮาร์โมนิกออร์เคสตรามาเลเซียและกลุ่มประสานเสียงจากโรงเรียนบางแห่งทั่วทั้งรัฐ นำไปเผยแพร่แก่สาธารณชนครั้งแรกในช่วงพิธีการแต่งตั้งตวนกูมุฮ์ริซกับพระมเหสีของพระองค์ ตวนกู อาอีชะฮ์ รอฮานีในช่วงต้น ค.ศ. 2009 และเผยแพร่อย่างเป็นทางการในวันที่ 27 ตุลาคม ค.ศ. 2010

ประโยค "*มูซุฮ์ญาฮาบิซบีนาซา*" (Musuhnya habis binasa) ในเพลงถูกนำมาใช้เป็นคำขวัญของสมาคมฟุตบอลเนอเกอรีเซิมบีลัน ทีมฟุตบอลของรัฐ 

## เนื้อร้อง

## อ้างอิง

## แหล่งข้อมูลอื่น
* Instrumental mp3
* Vocal mp3

หมวดหมู่:รัฐเนอเกอรีเซิมบีลัน
หมวดหมู่:เพลงสรรเสริญในประเทศมาเลเซีย
กีฬาคริกเกตในเอเชียนเกมส์ 2022

**กีฬาคริกเกตในเอเชียนเกมส์ 2022** เป็นการแข่งขันกีฬาหนึ่งใน 37 ชนิดที่จะแข่งขันในกีฬาเอเชียนเกมส์ 2022 ซึ่งจะจัดขึ้นที่เมืองหางโจว ประเทศจีน ตั้งแต่วันที่ 10 ถึง 25 กันยายน พ.ศ. 2565 มีการแข่งขันทั้งรายการชายและหญิง การแข่งขันครั้งก่อนหน้าจัดขึ้นในเอเชียนเกมส์ 2014 การแข่งขันจะเล่นภายใต้รูปแบบ Twenty20 International เนื่องจากสภาคริกเกตนานาชาติยอมรับการแข่งขัน Twenty20 ทั้งหมดเพื่อที่จะแข่งขันระหว่างประเทศสมาชิกหลังจากวันที่ 1 มกราคม พ.ศ. 2562 เพื่อให้มีสถานะ T20I เต็มรูปแบบ

## อ้างอิง

ค
โอซามา บิน ลาเดน (ช้าง)

**โอซามา บิน ลาเดน** เป็นช้างเอเชียตกมัน ตั้งชื่อตามผู้ก่อการร้าย โอซามา บิน ลาเดน มันตกมันและทำลายสิ่งก่อสร้าง รวมถึงเป็นผลให้มีผู้เสียชีวิต 27 รายในอำเภอโสนิตปุระในรัฐอัสสัมทางตะวันออกเฉียงเหนือของประเทศอินเดีย หลังตกมันเป็นเวลาจากปี 2004 ถึง 2006 มันถูกยิงเสียชีวิตโดยนักล่าชาวอิตาลี-เซเนกัล Gaetàn Bossun อย่างไรก็ตามบางส่วนไม่มั่นใจว่าเขาฆ่าช้างถูกตัว 

## อ้างอิง

## แหล่งข้อมูลอื่น
*
*Photo of elephant Osama Bin Laden (slain) USA Today

หมวดหมู่:พ.ศ. 2549
หมวดหมู่:สิทธิสัตว์
หมวดหมู่:ช้างที่มีชื่อเสียง
หมวดหมู่:รัฐอัสสัม
หมวดหมู่:อุซามะฮ์ บิน ลาดิน
ซอลิดิตี

**ซอลิดิตี** () เป็นภาษาโปรแกรมในการเขียนโปรแกรมเชิงวัตถุสำหรับการเขียนสัญญาอัจฉริยะ ในหลายแพลตฟอร์มบล็อกเชน โดยส่วนใหญ่จะเป็นอีเธอร์เรียม ซอลิดิตีพัฒนาโดย คริสเตียน ไรต์วิสเนอร์ (Reitwiessner) และ แอเล็กซ์ แบเรจส์ซัสซี (Alex Beregszaszi) พร้อมกับนักพัฒนาอีเธอร์เรียม โดยตัวโปรแกรมคอมไพล์และทำงานบนเครื่องจักรเสมือนของอีเธอร์เรียม

## แพลตฟอร์ม
* Remix ตัวหลักของอีเธอร์เรียม
*Microsoft Visual Studio
*Microsoft Visual Studio Code

## ตัวอย่างโค้ด

```solidity
pragma solidity >= 0.7.0 <0.8.0;

contract Coin {
    // The keyword "public" makes variables
    // accessible from other contracts
    address public minter;
    mapping (address => uint) public balances;

    // Events allow clients to react to specific
    // contract changes you declare
    event Sent (address from, address to, uint amount);

    // Constructor code is only run when the contract
    // is created
    constructor() public {
        minter = msg.sender;
    }

    // Sends an amount of newly created coins to an address
    // Can only be called by the contract creator
    function mint(address receiver, uint amount) public {
        require(msg.sender == minter);
        require(amount < 1e60);
        balances[receiver] += amount;
    }

    // Sends an amount of existing coins
    // from any caller to an address
    function send(address receiver, uint amount) public {
        require(amount <= balances[msg.sender], "Insufficient balance.");
        balances[msg.sender] -= amount;
        balances[receiver] += amount;
        emit Sent (msg.sender, receiver, amount);
    }
}
```


## อ้างอิง

หมวดหมู่:บล็อกเชน
หมวดหมู่:คอมพิวเตอร์
ห้าวันที่มิลาน

**ห้าวันที่มิลาน** (; , ) เป็นการจลาจลและเหตุการณ์สำคัญในการปฏิวัติ ค.ศ. 1848 ซึ่งเป็นจุดเริ่มต้นของสงครามประกาศอิสรภาพอิตาลีที่ 1 ในวันที่ 18 มีนาคม มีกบฎเติบโตขึ้นในเมืองมิลาน และหลังสู้รบบนถนนเป็นเวลา 5 วัน ทำให้จอมพลราเด็ตสกีย์กับทหารออสเตรียต้องถอนทัพออกจากเมืองไป

## อ้างอิง

### บรรณานุกรม
* 

#### ในภาษาอิตาลี
* Piero Pieri, *Storia militare del Risorgimento* – volume 1 & 2, Einaudi, Torino, 1962
* Carlo Cattaneo, ''Dell'insurrezione di Milano nel 1848 e della successiva guerra'', e-text Liber liber/Progetto Manuzio
* Antonio Scurati, *Una storia romantica*, romanzo Bompiani, 2007
* Elena Fontanella, a cura di, *Giovani ribelli del '48. Memorie del Risorgimento lombardo *, Firenze, Fratelli Alinari, 2011. . Testi di Aldo A. Mola, Giancarlo Lacchin, Roberto Lauro, Maurizio Griffo, Agostino Giovagnoli, Cecilia Dau Novelli, Romano Bracalini, Carlo Cattaneo, Gianni Oliva, Emanuele Bettini, Matteo Sanfilippo, Giuseppe Poletta, Franco Della Peruta, Fulvio Peirone, Gabriella Bonacchi, Anna Maria Isastia, Elena Fontanella, Andrea Vento, Vittorio Nichilo, Giorgio Cosmacini, Roberto Guerri, Lucia Romaniello, Giuseppe Garibaldi, Gian Paolo Caprettini, Gian Mario Benzing, Roberto Cassanelli.

### แหล่งข้อมูลอื่น

*  "Liceo Berchet di Milano" – a more detailed account of the Five Days
*  Monument to the "Cinque Giornate di Milano"

หมวดหมู่:การปฏิวัติ ค.ศ. 1848 ในรัฐอิตาลี
หมวดหมู่:ประวัติศาสตร์มิลาน
หมวดหมู่:สงครามที่เกี่ยวข้องกับออสเตรีย
หมวดหมู่:สงครามที่เกี่ยวข้องกับอิตาลี
หมวดหมู่:สงครามในสงครามประกาศอิสรภาพอิตาลีที่ 1
หมวดหมู่:ยุทธการที่ลอมบาร์เดีย
หมวดหมู่:การก่อกบฎในการรวมชาติอิตาลี
หมวดหมู่:รัฐและดินแดนที่ก่อตั้งใน ค.ศ. 1848
หมวดหมู่:รัฐและดินแดนที่ถูกยุบใน ค.ศ. 1848
หมวดหมู่:การก่อกบฏต่อจักรวรรดิออสเตรีย
หมวดหมู่:โยแซ็ฟ ราเด็ตซกีย์ ฟ็อน ราเดตซ์
สัญญาอัจฉริยะ

**สัญญาอัจฉริยะ** หรือ **สมาร์ตคอนแทร็กต์** (smart contract) คือโปรแกรมคอมพิวเตอร์ ที่มีการดำเนินงานอัตโนมัติ ตามสัญญาหรือข้อกำหนดที่ระบุไว้ โดยเป้าหมายของสัญญาอัจฉริยะคือการลดการมีคนกลางของสัญญา ลดค่าใช้จ่ายของคนกลาง เพิ่มความโปร่งใส และลดความผิดพลาดที่เกิดขึ้น โดยการทำงานผ่านบล็อกเชน

เครื่องขายของอัตโนมัติเป็นตัวอย่างเทคโนโลยีเก่าเทียบเท่ากับการดำเนินการของสัญญาอัจฉริยะ โดยการทำงานของคริปโทเคอร์เรนซีของบิตคอยน์เป็นตัวอย่างของสัญญาอัจฉริยะคร่าวๆ สำหรับการทำสัญญาระหว่างบุคคลที่ไม่รู้จักกัน และหลังจากการพัฒนาอีเธอร์เรียม ทำให้มีการพัฒนาสัญญาอัจฉริยะมากขึ้น และมีการเริ่มใช้งานกันอย่างแพร่หลายระหว่างบุคคลที่ไม่รู้จักกัน อาทิการแลกเปลี่ยนสกุลเงินของคริปโทเคอร์เรนซี การซื้อขายของ การทำธุรกรรมทางการเงินผ่านการเงินแบบไม่รวมศูนย์ หรือการแลกเปลี่ยนโทเคนดิจิทัลที่ทดแทนกันไม่ได้

## ตัวอย่างของแพลตฟอร์มสัญญาอัจฉริยะ
* บิตคอยน์
* อีเธอร์เรียม
* คาร์ดาโน
* โซลานา

## อ้างอิง

## แหล่งข้อมูลอื่น
* สัญญาอัจฉริยะคืออะไร Coinbase.com
* Smart Contract (สัญญาอัจฉริยะ) คืออะไร?

หมวดหมู่:บล็อกเชน
หมวดหมู่:กฎหมาย
พรรคกล้า

**พรรคกล้า** (; ย่อ: ก.) เป็นพรรคการเมืองไทย ก่อตั้งเมื่อวันที่ 29 มิถุนายน พ.ศ. 2563 โดยมีกรณ์ จาติกวณิช และอรรถวิชช์ สุวรรณภักดี เป็นหัวหน้าพรรคและเลขาธิการพรรคคนแรก

ต่อมาในวันเสาร์ที่ 10 ตุลาคม พ.ศ. 2563 ในการประชุมใหญ่สามัญครั้งที่ 1/2563 ที่ประชุมมีมติให้แก้ไขข้อบังคับพรรคโดยให้เปลี่ยนแปลงที่ทำการพรรคมาอยู่ที่ 86/12 ถนนรัชดาภิเษก แขวงจันทรเกษม เขตจตุจักร ซึ่งเป็นที่ทำการพรรคในปัจจุบัน

จากนั้นในวันเสาร์ที่ 30 เมษายน พ.ศ. 2565 ในการประชุมใหญ่สามัญครั้งที่ 1 ทางพรรคได้เปิดตัวนายกอร์ปศักดิ์ สภาวสุ  อดีตรองนายกรัฐมนตรีด้านเศรษฐกิจเข้ามาเป็นประธานยุทธศาสตร์ของพรรค จากในวันพฤหัสบดีที่ 1 กันยายน พ.ศ. 2565 นายกรณ์ได้ยื่นหนังสือลาออกจากการเป็นสมาชิกพรรคทำให้ต้องพ้นจากตำแหน่งหัวหน้าพรรคทำให้คณะกรรมการบริหารพรรคต้องพ้นจากตำแหน่งทั้งคณะก่อนจะย้ายไปสมัครเป็นสมาชิกพรรคชาติพัฒนาพร้อมกับนายกอร์ปศักดิ์

ในวันพุธที่ 21 กันยายน พ.ศ. 2565 ในการประชุมใหญ่สามัญครั้งที่ 2 ได้มีการเลือกตั้งคณะกรรมการบริหารพรรคชุดใหม่จำนวน 7 คนโดยได้นายจีระยุทธ วีรวงศ์ และนางสาวสุดารัตน์ กิ่งนอก เป็นหัวหน้าพรรคและเลขาธิการพรรคคนใหม่

ซึ่งพรรคกล้าได้จัดประชุมใหญ่สามัญ ครั้งที่ 1/2567 รวมถึงประชุมสาขาพรรคในวันอาทิตย์ที่ 28 เมษายน 2567 ณ ที่ทำการพรรค พร้อมกับเลือกตั้งคณะกรรมการบริหารพรรคชุดใหม่จำนวน 9 คน

## คณะกรรมการบริหารพรรค
### ชุดที่ 1 (7 มีนาคม 2563 - 1 กันยายน 2565)

### ชุดปัจจุบัน (21 กันยายน 2565 – 28 เมษายน 2567)
ในการประชุมใหญ่สามัญครั้งที่ 2 ได้มีการเลือกตั้งคณะกรรมการบริหารพรรคชุดใหม่จำนวน 7 คนประกอบด้วย

## การเลือกตั้ง
พรรคกล้าส่งผู้สมัครลงรับเลือกตั้งครั้งแรกคือการเลือกตั้งสมาชิกสภาผู้แทนราษฎรจังหวัดนครศรีธรรมราช เขต 3 แทนตำแหน่งที่ว่าง พ.ศ. 2564 ซึ่งทางพรรคได้ส่งนายสราวุฒิ สุวรรณรัตน์ ลงสมัครรับเลือกตั้งโดยได้มีการเปิดตัวเมื่อวันที่ 28 มกราคม พ.ศ. 2564 ซึ่งนายสราวุฒิได้คะแนนทั้งสิ้น 6,216 คะแนน ไม่ได้รับเลือกตั้ง

ต่อมาใน การเลือกตั้งสมาชิกสภาผู้แทนราษฎรจังหวัดชุมพร เขต 1 แทนตำแหน่งที่ว่าง พ.ศ. 2565 พรรคกล้าได้ส่ง พันตำรวจเอก ทศพล โชติคุตร์ ลงสมัครรับเลือกตั้ง ในระหว่างกาหาเสียง ทศพลถูกก่อกวนการหาเสียงถึงสองครั้ง หนึ่งในนั้นมีการยิงปืนใส่รถหาเสียงอีกด้วย ซึ่งทศพลได้คะแนนทั้งสิ้น 7,492 คะแนน ไม่ได้รับเลือกตั้ง

ใน การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565 พรรคได้ส่ง อรรถวิชช์ สุวรรณภักดี ลงสมัครรับเลือกตั้งซ่อม เนื่องจากอรรถวิชช์เคยเป็น สส. ในพื้นที่ดังกล่าว ซึ่งอรรถวิชช์ได้คะแนนเป็นอันดับสาม รวมทั้งสิ้น 20,047 คะแนน ไม่ได้รับเลือกตั้ง

ใน การเลือกตั้งสมาชิกสภากรุงเทพมหานคร พ.ศ. 2565 พรรคกล้าส่งผู้สมัครรับเลือกตั้งตำแหน่งสมาชิกสภากรุงเทพมหานคร 12 คน และได้ประกาศอีกว่า พร้อมสนับสนุนผู้ว่าราชการกรุงเทพฯ ที่สนับสนุนนโยบายของพรรค แต่ได้คะแนนรวมเพียง 53,332 คะแนน และไม่มีผู้สมัครคนใดได้รับเลือกตั้ง

### เลือกตั้งซ่อม

## อ้างอิง

## แหล่งข้อมูล
* 


กล้า
หมวดหมู่:พรรคการเมืองไทยที่ก่อตั้งในปี พ.ศ. 2563
อีเธอเรียม

**อีเธอเรียม** () เป็นบล็อกเชนสำหรับการทำสัญญาอัจฉริยะแบบโอเพนซอร์ซ โดยมีคริปโทเคอร์เรนซีเป็นสกุลเงินหลักชื่อ **อีเธอร์** (Ether) ใช้สัญลักษณ์ (**ETH** หรือ **Ξ**) โดยอีเธอเรียมเป็นสกุลเงินดิจิทัลที่มีมูลค่าสูงอันดับ 2 รองลงมาจากบิตคอยน์

อีเธอเรียมเริ่มพัฒนาในปี พ.ศ.2556 โดยโปรแกรมเมอร์ชาวรัสเซีย-แคนาดา ชื่อ วิตาลิก บูเตอริน (**Vitalik Buterin** (), หรือชื่อเต็มว่า **Vitaly Dmitrievich Buterin** ()) และเริ่มระดมทุนในปีถัดมา โครงข่ายอีเธอเรียมได้เริ่มต้นเปิดใช้งานเมื่อวันที่ 30 กรกฎาคม 2558 โดยอนุญาตให้ผู้อื่นสามารถพัฒนาแอปพลิเคชันแบบไม่รวมศูนย์บนเครือข่ายและมีปฏิสัมพันธ์กันได้ การเงินแบบไม่รวมศูนย์เป็นรูปแบบหนึ่งในการใช้งานที่เป็นที่นิยมบนโครงข่ายอีเธอเรียมที่ผู้ใช้สามารถฝากถอนเงิน กู้เงิน หรือได้ดอกเบี้ยโดยที่ไม่ต้องมีคนกลางหรือธนาคาร อีเธอเรียมยังมีการใช้งานในการสร้างและแลกเปลี่ยนโทเคนที่ไม่สามารถทดแทนกันได้ หรือเอ็นเอฟที (NFT) ที่ใช้สำหรับการแลกเปลี่ยนซื้อขายผลงานทางศิลปะในลักษณะเดียวกับการซื้อขายภาพเขียน

## อ้างอิง

หมวดหมู่:บล็อกเชน
หมวดหมู่:คริปโทเคอร์เรนซี
หมวดหมู่:ซอฟต์แวร์ในปี พ.ศ. 2558
เทศมณฑลแยซด์

**แยซด์** () เป็นเทศมณฑลในจังหวัดแยซด์ ประเทศอิหร่าน โดยมีแยซด์เป็นเมืองหลัก จากสำมะโน พ.ศ. 2549 เทศมณฑลนี้มีประชากร 515,044 คนใน 138,108 ครัวเรือน เทศมณฑลนี้แบ่งออกเป็น 2 อำเภอ คือ อำเภอกลางและอำเภอซอแรช และมี 4 เมือง ดังนี้ แยซด์, ซอแรช, ชอเฮดีเย และแฮมีดียอ

## อ้างอิง

* اطلس گیتاشناسی استان‌های ایران [Atlas Gitashenasi Ostanhai Iran] (*[http://www.gitashenasi.com/En/Product/Index.cfm?I=9 Gitashenasi Province Atlas of Iran] *)
โอลิมปิกฤดูร้อน 2036

**โอลิมปิกฤดูร้อน 2036** () หรือที่รู้จักอย่างเป็นทางการในชื่อ **กีฬาโอลิมปิกฤดูร้อนครั้งที่ 36 ()** เป็นการแข่งขันกีฬานานาชาติที่จัดขึ้นทุก ๆ 4 ปี โดยในครั้งนี้จัดขึ้นเป็นครั้งที่ 36 และจะประกาศเมืองเจ้าภาพโดยคณะกรรมการโอลิมปิกสากล (ไอโอซี)

## ขั้นตอนการคัดเลือกเจ้าภาพ
กระบวนการเสนอตัวเป็นเจ้าภาพของ IOC รูปแบบใหม่ได้รับการอนุมัติในการประชุมคณะกรรมการโอลิมปิกสากลสมัยสามัญ ครั้งที่ 134 ที่เมืองโลซาน ประเทศสวิตเซอร์แลนด์ ข้อเสนอสำคัญที่ขับเคลื่อนโดยคำแนะนำที่เกี่ยวข้องจากวาระโอลิมปิกปี 2020 ได้แก่ 

* จัดให้มี**การเจรจาอย่างต่อเนื่องและถาวร**เพื่อสำรวจและสร้างประโยชน์ร่วมกันระหว่างเมือง/ภูมิภาค/ประเทศ และคณะกรรมการโอลิมปิกแห่งชาติสำหรับการจัดแข่งขันโอลิมปิกทุกประเภท (ฤดูร้อน/ฤดูหนาว/เยาวชนฤดูร้อน/เยาวชนฤดูหนาว)
* จัดตั้ง **คณะกรรมการคัดเลือกเจ้าภาพแข่งขันกีฬาโอลิมปิก** สำหรับการแข่งขันภาคฤดูร้อนหนึ่งคณะ และสำหรับการแข่งขันภาคฤดูหนาวอีกหนึ่งคณะ เพื่อดึงดูดความสนใจในกิจกรรมโอลิมปิกในอนาคต และให้รายงานผลต่อคณะกรรมการบริหารของ IOC
* ให้ **การประชุมคณะกรรมการโอลิมปิกสากล** มีอิทธิพลมากขึ้น โดยให้สมาชิกที่ไม่ใช่คณะกรรมการบริหารของ IOC เป็นส่วนหนึ่งของคณะกรรมการคัดเลือกเจ้าภาพแข่งขันกีฬาโอลิมปิก

ไอโอซียังแก้ไขกฎบัตรโอลิมปิกเพื่อเพิ่มความยืดหยุ่น โดยไม่กำหนดตายตัวว่าต้องคัดเลือกเจ้าภาพให้เสร็จสิ้น 7 ปีก่อนการแข่งขันเช่นในอดีต และการแข่งขันกีฬาโอลิมปิกสามารถจัดได้มากกว่าหนึ่งเมือง/ประเทศ/ภูมิภาคได้

## เมืองที่เสนอตัวเป็นเจ้าภาพ
### ยืนยันสิทธิ์การเสนอตัวเป็นเจ้าภาพแล้ว
*  อะห์มดาบาด ประเทศอินเดีย
*  โดฮา ประเทศกาตาร์
*  อิสตันบูล ประเทศตุรกี
*  นูซันตารา ประเทศอินโดนีเซีย
*  ซันติอาโก ประเทศชิลี

### มีความสนใจเสนอตัวเป็นเจ้าภาพ
*  นครศูนย์กลางการบริหารประเทศแห่งใหม่ ประเทศอียิปต์
*  จังหวัดช็อลลาเหนือ ประเทศเกาหลีใต้
*  รียาด ประเทศซาอุดีอาระเบีย
*  กวางตุ้ง–ฮ่องกง–มาเก๊า ประเทศจีน
*  บูดาเปสต์ ประเทศฮังการี
*  โรม, ฟลอเรนซ์–โบโลญญา หรือ ตูริน ประเทศอิตาลี
*  โคเปนเฮเกน ประเทศเดนมาร์ก
*  ประเทศเยอรมนี
*  โทรอนโต–มอนทรีออล ประเทศแคนาดา

### ยกเลิกการเสนอตัวเป็นเจ้าภาพ
*  ลอนดอน สหราชอาณาจักร 
*  มาดริด ประเทศสเปน
*  ออแดซา ประเทศยูเครน
*  กวาดาลาฮารา–เม็กซิโกซิตี–ติฆัวนา–มอนเตร์เรย์ ประเทศเม็กซิโก
*  วอร์ซอ ประเทศโปแลนด์

## อ้างอิง

## แหล่งข้อมูลอื่น
* เว็บไซด์อย่างเป็นทางการ
ไฮน์ริช เจ้าชายแห่งเฟือร์สเทินแบร์ค

**ไฮน์ริช เจ้าชายแห่งเฟือร์สเทินแบร์ค** () ประสูติเมื่อวันที่ 17 กรกฎาคม พ.ศ. 2493 เป็นพระโอรสของ โยคิม อิกอน เจ้าชายแห่งเฟือร์สเทินแบร์ค และ เคาน์เตส เปาลา ฟ็อน เคอนิกเซก-เอาเลินดอร์ฟ ทรงเสกสมรสกับ มัคซิมิเลียเนอ เจ้าหญิงแห่งเฟือสเทินแบร์ค (พระนามเดิม:เจ้าหญิงมัคซิมิเลียเนอแห่งวินดิช-เกร็ทซ์) เมื่อวันที่ 19 พฤศจิกายน 2519 มีพระโอรส 2 พระองค์ คือ
#คริสทีอัน เจ้าชายรัชทายาทแห่งเฟือสเทินแบร์ค ทรงเสกสมรสกับ เจนเน็ตต์ แคเธอรีน กลิเซลล์ มีพระโอรส-ธิดา 4 พระองค์
#เจ้าชายอังตองนีอูแห่งเฟือสเทินแบร์ค ทรงเสกสมรสกับ มาธิลด์ บอร์โรเมโอ มีพระโอรส 2 พระองค์

ครอบครัวของพระองค์ถูกจัดว่าร่ำรวยไม่แพ้เจ้านายราชวงศ์อื่นๆในยุโรป เพราะทรงเป็นเจ้าของโรงผลิตเบียร์และเจ้าของป่าไม้ที่ใหญ่ที่สุดเป็นอันดับสองของเยอรมนี 

ไฮน์ริช  เจ้าชายแห่งเฟือร์สเทินแบร์ค สิ้นพระชนม์ลงเมื่อวันที่ 11 กรกฎาคม พ.ศ. 2567 สิริพระชันษา 73 ปี ก่อนวันประสูติปีที่ 74 เพียง 6 วัน ทำให้เจ้าชายคริสทีอัน พระโอรสพระองค์ใหญ่ ทรงดำรงพระอิสริยยศ ** เจ้าชายแห่งเฟือร์สเทินแบร์ค**
## อ้างอิง
*amily – Haus Fürstenberg".
*"The Prince's Pilsner". The Washington Post. 1980-10-09. Retrieved 2019-01-18.
*"Prince and Princess Antonius Zu Furstenberg". Vogue Italia.
*"The International Best-Dressed Poll Hall of Fame". HWD.
*"Coming soon: my engagement to Kristin Scott Thomas". The Spectator. 21 June 2014.
*Smit, Barbara (6 November 2014). The Heineken Story: The remarkably refreshing tale of the beer that conquered the world. Profile Books. ISBN 9781782831136 – via Google Books.
*"2000-today - Fürstenberg". www.fuerstenberg-beer.com.

หมวดหมู่:เจ้าชายเยอรมัน
หมวดหมู่:ราชวงศ์เยอรมัน
คาร์ดาโน

**คาร์ดาโน** () เป็นแพลตฟอร์มบล็อกเชนสาธารณะในรูปแบบของซอฟต์แวร์โอเพนซอร์ซและการประมวลผลแบบกระจาย โดยใช้ข้อตกลงในรูปแบบ proof of stake ทำธุรกรรมผ่านคริปโทเคอร์เรนซีในชื่อ เอดา (ADA)

คาร์ดาโนก่อตั้งเมื่อปี พ.ศ. 2558 โดย ชาลส์ โฮสกินสัน (Charles Hoskinson) หนึ่งในผู้ก่อตั้งอีเธอเรียม โดยโครงการได้รับการดูแลโดยองค์กรคาร์ดาโน ที่ตั้งที่เมืองซุก ประเทศสวิตเซอร์แลนด์ หลังจากที่ชาลส์ โฮสกินสันไม่เห็นด้วยกับกลุ่มพัฒนาเดิมที่จะทำงานโดยไม่หวังผลกำไร เขาออกจากกลุ่มและได้ตั้งบริษัทด้านบล็อกเชน IOHK ขึ้นมาคาร์ดาโนเป็นคริปโทเคอร์เรนซีที่ใช้งานบล็อกเชนแบบ proof-of-stake ที่ใหญ่ที่สุด ที่มีการประหยัดพลังงานสูงกว่ารูปแบบ proof-of-work หลายเท่าตัว

ชื่อแพลตฟอร์มตั้งตามนักคณิตศาสตร์ชาวอิตาลี เจโรลาโม การ์ดาโน และชื่อของคริปโทเคอร์เรนซีตั้งตามชื่อโปรแกรมเมอร์หญิงคนแรกของโลก เอดา เลิฟเลซ.

## ไมน์นิ่ง Cardano
โครงการนี้มีเครื่องมือสำหรับสร้างแอปพลิเคชันแบบกระจายศูนย์ตามสัญญาอัจฉริยะ ภายใน Cardano นักพัฒนาต้องการแก้ปัญหา Ethereum รวมถึงแบนด์วิดท์ขั้นต่ำ หลายคนคิดว่าทีมโครงการสามารถบรรลุเป้าหมายได้ ซึ่งเป็นผลให้ Cardano ถูกรวมอยู่ในรายชื่อแพลตฟอร์ม - ""นักฆ่าที่มีศักยภาพ"" ของ Ethereum 
คริปโตเคอร์เรนซี Cardano ทำงานบนอัลกอริทึม PoS ซึ่งหมายความว่าการไมน์นิ่งเรียกว่าสเตกกิง (Staking) อย่างถูกต้องมากขึ้น
มีสองวิธีในการทำสเตกกิง Cardanoคือ
*ผ่านการเริ่มต้นโหนดของเอง (โหนดเครือข่ายสำหรับการประมวลผลงานเครือข่าย) กระบวนการนี้ต้องใช้ความรู้ด้านเทคนิคอย่างลึกซึ้ง รางวัล สําหรับงานจะกลายเป็นการจ่ายที่เพิ่มขึ้น
*ผ่านการมอบหมายงาน ความหมายของกระบวนการนี้คือการถ่ายโอนส่วนแบ่งของการดำเนินการสำหรับการประมวลผลไปยังผู้ที่มีโหนด ในทางกลับกัน คุณจะต้องแบ่งปันรางวัลกับเจ้าของโหนดเครือข่าย

## แอปพลิเคชันต่างๆ
แอปพลิเคชันของบล็อกเชน Cardano ประกอบด้วย:
*ในปี 2018 IOHK ได้ลงนามบันทึกข้อตกลงกับรัฐบาลเอธิโอเปียเพื่อพิจารณาใช้งาน Cardano ในห่วงโซ่อุปทานกาแฟของตน ร่วมกับรัฐบาลเอธิโอเปียยังมีการศึกษาวิธีการนำ Cardano ไปใช้ในประเทศเพิ่มเติม
*ในปี 2019 กระทรวงการศึกษาของประเทศจอร์เจียได้ลงนามบันทึกข้อตกลงกับมหาวิทยาลัยเสรีทบิลิซีเกี่ยวกับการใช้ Cardano และ Atala ซอฟต์แวร์กระจายศูนย์ของ IOHK สำหรับการระบุตัวตนในการสร้างระบบการตรวจสอบข้อมูลรับรองสำหรับจอร์เจีย
*ในปี 2019 New Balance ได้ประกาศโครงการนำร่องบนบล็อกเชน Cardano เพื่อให้ลูกค้าสามารถติดตามความแท้จริงของรองเท้าบาสเก็ตบอล OMN1S Kawhi Leonard
*ในเดือนเมษายน 2021 IOHK และกระทรวงการศึกษาของเอธิโอเปียได้ประกาศแผนการสร้างระบบระบุตัวตนและบันทึกข้อมูลใน Cardano และ Atala สำหรับนักเรียนห้าล้านคนของประเทศ
*ในปี 2021 ฮอสคินสันเริ่มทำงานร่วมกับดีเจเพลงอิเล็กทรอนิกส์ Paul Oakenfold ในการเปิดตัวอัลบั้ม Zombie Lobster บนบล็อกเชน Cardano
*ในปี 2021 IOHK และ Dish Network ได้ประกาศความร่วมมือในการสืบสวนการใช้เทคโนโลยีสมุดการบัญชีแจกจ่าย
*ใน Quartz ได้มีการกล่าวถึงบล็อกเชน Cardano ที่อาจช่วยให้พลเมืองของ Zanzibar, เอธิโอเปีย และ บุรุนดีสามารถรับบัตรประจำตัวดิจิทัล
*โทเคนมือถือทั่วโลก (WMT) โครงการที่สร้างบน Cardano มีการเสนอให้การเข้าถึงเครือข่ายมือถือในระยะไกลในแอฟริกาด้วยโหนดประมาณ 150 โหนดในแอฟริกาตะวันออก (2022) ได้มีการกล่าวถึง Mark Cuban ที่สังสัยในโครงการนี้และการนำ Cardano มาใช้
*ในปี 2023 สตาร์ทอัพชาวกานาที่มีชื่อว่า "Mazzuma" ได้รับเงินทุนจาก Adaverse, ตัวเร่งการสร้างทางระบบนิเวศของ Cardano MassumaGPT มุ่งมั่นที่จะใช้ปัญญาประดิษฐ์ในแพลตฟอร์มของตนเพื่อสร้างสัญญา

## อ้างอิง

หมวดหมู่:บล็อกเชน
หมวดหมู่:คริปโทเคอร์เรนซี
วัดจันทบุรี

**วัดจันทบุรี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอเสาไห้ จังหวัดสระบุรี

วัดจันทบุรีตั้งวัดเมื่อวันที่ 15 มีนาคม พ.ศ. 2435 ได้รับพระราชทานวิสุงคามสีมาเมื่อวันที่ 14 ตุลาคม พ.ศ. 2525 ชื่อของวัดน่าจะมาจากคำว่า "จันทบุรีศรีศัตนาค" ซึ่งเป็นอีกนามหนึ่งของนครเวียงจันทน์ สอดคล้องกับการตั้งถิ่นฐานของชาวลาวในเขตเมืองสระบุรี ที่อพยพมาจากเวียงจันทน์ในสมัยรัชกาลที่ 1 และรัชกาลที่ 3

อุโบสถสร้างขึ้นเมื่อ พ.ศ. 2436 มีลักษณะก่ออิฐถือปูนหลังคาจั่วไม่มีช่อฟ้าใบระกา มุงกระเบื้องดินเผา หน้าบันลายปูนปั้นประดับเครื่องถ้วยแบบจีน ตามแบบพระราชนิยมในพระบาทสมเด็จพระนั่งเกล้าเจ้าอยู่หัว ภายในเป็นอาคารโถง ไม่ปรากฏแนวเสา มีขนาด 7 ห้องเสา ภายในมีประดิษฐานพระประธานปางสมาธิ หน้าพระประธานมีพระพุทธรูปปางมารวิชัย 2 องค์ กับพระพุทธรูปปางสมาธิขนาดย่อมอีก 2 องค์ และภาพจิตรกรรมฝาผนัง เป็นภาพความเป็นอยู่ของคนหลากชาติพันธุ์ในภาคกลางสมัยต้นรัตนโกสินทร์ เช่น ลาว จีน ไทยวน ไทสยาม ฯลฯ ภาพพุทธประวัติและเทพชุมนุม ผนังด้านหน้าก่อซุ้มบันแถลงซ้อน 2 ชั้น ใช้สำหรับเป็นที่ประดิษฐานพระพุทธรูป ประตูทางเข้าอุโบสถมี 2 ตำแหน่ง ขนาบทั้งสองข้างของซุ้มบันแถลง อุโบสถวัดจันทบุรี เป็นโบราณสถานที่ขึ้นทะเบียนกับกรมศิลปากร

## อ้างอิง

หมวดหมู่:โบราณสถานในจังหวัดสระบุรี
จันทบุรี
ประเทศแอลเบเนียในโอลิมปิกฤดูหนาว 2022

**ประเทศแอลเบเนีย** จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติแอลเบเนียเป็นตัวแทนประเทศแอลเบเนียในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา

## นักกีฬาที่เข้าร่วม

## สกีลงเขา

ผลการแข่งขันดังนี้ :

## ดูเพิ่ม
* ประเทศแอลเบเนียในโอลิมปิก
* รายชื่อผู้เชิญธงชาติแอลเบเนียในโอลิมปิก
* รายชื่อนักกีฬาแอลเบเนียที่ได้รับเหรียญรางวัลโอลิมปิก

## อ้างอิง

## แหล่งข้อมูลอื่น
* เว็บไซต์ทางการ


แอลเบเนีย
วัดชุ้ง

**วัดชุ้ง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอเสาไห้ จังหวัดสระบุรี

วัดชุ้งตั้งวัดเมื่อวันที่ 3 มีนาคม พ.ศ. 2380 ได้รับพระราชทานวิสุงคามสีมาเมื่อวันที่ 24 กุมภาพันธ์ พ.ศ. 2526 

อาคารเสนาสนะที่สำคํญ ได้แก่ อุโบสถที่สันนิษฐานว่าน่าจะสร้างมาแต่สมัยอยุธยาตอนปลายถึงรัตนโกสินทร์ตอนต้น เป็นอุโบสถก่ออิฐถือปูน หันหน้าไปทางทิศตะวันออกมีบันไดทางขึ้น 2 ข้าง ผนังเจาะช่องหน้าต่าง ด้านละ 1 บาน ฐานพระอุโบสถแอ่นโค้งแบบท้องเรือ ฐานบัวลูกแก้วอกไก่ หลังคาเครื่องไม้ลดมุขสองชั้นไม่มีหน้าบัน รอบอุโบสถมีกำแพงแก้ว แต่ปัจจุบันพบเพียงร่องรอยแนวกำแพงแก้วด้านทิศตะวันออก ทิศตะวันตก และทิศใต้ เจดีย์ 2 องค์ องค์แรกอยู่ทางทิศตะวันตกเฉียงใต้ของพระอุโบสถ เป็นเจดีย์รายย่อมุมไม้สิบสอง ลายฐานสิงห์ อีกองค์หนึ่งเป็นเจดีย์ทรงปรางกลีบบัว ฐานแปดเหลี่ยมด้านล่างเป็นฐานบัว เหนือขึ้นไปเป็นฐานสิงห์สลับกับฐานบัวคว่ำบัวหงาย ย่อมุมไม้ยี่สิบ ถัดไปจะเป็นซุ้มสี่ทิศ ภายในประดิษฐานพระยืน ด้านบนเป็นฐานบัวหงายสองชั้น และปรางค์กลีบขนุนเจ็ดชั้นจนถึงยอด

วัดชุ้งยังเป็นวัดที่มีชื่อเสียง ทางด้านเกจิอาจารย์ดังที่มีคนเคารพนับถือ คือพระครูสิทธิพิมล หรือหลวงพ่อจักษ์ จตฺตมโล ท่านทำตะกรุด เช่น ตะกรุดมหาจักรพรรตราธิราช สุดยอดตะกรุดดังของหลวงปู่ย้อย ตะกรุดโทน และตะกรุดโสฬสมงคล เป็นต้น

## อ้างอิง

หมวดหมู่:โบราณสถานในจังหวัดสระบุรี
ชุ้ง
การ์ดาโน

**การ์ดาโน** (Cardano) อาจหมายถึง
* เจโรลาโม การ์ดาโน นักคณิตศาสตร์ชาวอิตาลี
* คาร์ดาโน คริปโตเคอร์เรนซี
คณะกรรมการพาราลิมปิกภูฏาน

**คณะกรรมการพาราลิมปิกแห่งชาติภูฏาน** (, รหัสไอโอซี: **BHU**) หรือ **NPC Bhutan** เป็นคณะกรรมการพาราลิมปิกแห่งชาติที่เป็นตัวแทนของประเทศภูฏานสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ทิมพู ประเทศภูฏาน ก่อตั้งเมื่อปี พ.ศ. 2560 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากภูฏานเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกเอเชีย (เอพีซี)

## ดูเพิ่ม
* ประเทศภูฏานในพาราลิมปิก
* ประเทศภูฏานในโอลิมปิก

## อ้างอิง

## แหล่งข้อมูลอื่น
* คณะกรรมการพาราลิมปิกแห่งชาติภูฏาน

หมวดหมู่:องค์การที่ก่อตั้งในปี พ.ศ. 2560
ภูฏาน
คณะกรรมการพาราลิมปิกแห่งอินเดีย

**คณะกรรมการพาราลิมปิกแห่งชาติอินเดีย** (, รหัสไอโอซี: **IND**) เป็นคณะกรรมการพาราลิมปิกแห่งชาติที่เป็นตัวแทนของประเทศอินเดียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่นิวเดลี ประเทศอินเดีย ก่อตั้งเมื่อปี พ.ศ. 2535 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอินเดียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกเอเชีย (เอพีซี)

## ดูเพิ่ม
* ประเทศอินเดียในพาราลิมปิก
* ประเทศอินเดียในโอลิมปิก

## อ้างอิง

## แหล่งข้อมูลอื่น
* คณะกรรมการพาราลิมปิกแห่งชาติอินเดีย

หมวดหมู่:องค์การที่ก่อตั้งในปี พ.ศ. 2535
อินเดีย